**ELŐTERJESZTÉS**

**Körmend Város Önkormányzata Képviselő-testületének 2020. október 28-i ülésére**

**Tárgy:** a helyi közművelődésről szóló rendelet felülvizsgálata

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 83/A.§ (1) bekezdése értelmében a települési önkormányzat a helyi társadalom művelődési érdekeinek, kulturális szükségleteinek figyelembevételével és a helyi lehetőségek, sajátosságok alapján rendeletben határozza meg az ellátandó közművelődési alapszolgáltatások körét, valamint feladatellátásnak formáját, módját és mértékét.

Körmenden jelenleg a többször módosított 7/1999. (VII. 1.) önkormányzati rendelet rögzíti a közművelődés helyi szabályait.

A Kultv. 2018. január 1-jén hatályba lépett módosítása – az alapszolgáltatások megnevezésével, azok tartalmi, személyi, infrastrukturális feltételeinek meghatározásával, új intézménytípusok bevezetésével, a képzettségi feltételek előírásával – alapvető változásokat hozott a helyi közművelődés megszervezésében. A törvénymódosítás következtében felül kellett vizsgálni a közművelődési intézmény szakmai tevékenységét, besorolását, valamint a közművelődés helyi szabályozását.

Körmenden az Önkormányzat a kötelező kulturális feladatait a Körmendi Kulturális Központ, Múzeum és Könyvtár intézmény útján látja el. Az intézmény három szakmai ágazatot képvisel: a Faludi Ferenc Könyvtár intézményegységben nyilvános könyvtári tevékenység, a Dr. Batthyány-Strattmann László Múzeum intézményegységben múzeumi tevékenység, a Kulturális Központban pedig közművelődési tevékenység folyik.

A felülvizsgálat a közművelődési tevékenységet érintette. Eredményeként megállapítást nyert, hogy a körmendi közművelődési intézmény alkalmas a Kultv-ben meghatározott valamennyi alapszolgáltatás biztosítására, így továbbra is jogosult a Kulturális Központ elnevezés használatára. Így az intézmény alapító okiratát nem kell módosítani.

A helyi közművelődési rendelet azonban nem felel meg az új törvényi szabályozásnak, így annak hatályon kívül helyezése mellett új önkormányzati rendelet megalkotása szükséges a hatályos rendelkezéseknek megfelelően. A rendelet megalkotásának határideje 2020. december 31.

A rendelet tervezete a Kultv. előírásainak megfelelően előkészítésre került, a Képviselő-testület tagjai az előterjesztés mellékleteként megismerhetik azt.

Kérem a Képviselő-testületet, hogy döntsön az önkormányzati rendelet megalkotásáról.

**Előzetes hatásvizsgálat:**

Társadalmi hatás: A rendelet a helyi társadalom művelődési érdekeinek, kulturális szükségleteinek figyelembevételével a helyi sajátosságok alapján szabályozza a helyben biztosított közművelődési alapszolgáltatásokat, azok biztosításának formáját, módját. A rendelet értelmében a város lakossága a közművelődési szolgáltatások széles körét tudja igénybe venni.

Gazdasági hatás: a rendelet megalkotásának gazdasági hatása nincsen.

Költségvetési hatás: a rendelet megalkotásának nincs költségvetési hatása.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs adminisztratív terheket befolyásoló hatása.

A jogszabály megalkotásának szükségessége, a jogalkotás elmaradásának várható következményei, és a jogszabály alkalmazásához szükséges személyi, szervezeti, tárgyi és pénzügyi feltételek: A rendelet megalkotása magasabb szintű jogszabálynak való megfelelés érdekében szükséges. Az alkalmazásához szükséges feltételek rendelkezésre állnak.

Körmend, 2020. október 6.

**Bebes István**

**polgármester**

**Körmend Város Önkormányzata Képviselő-testülete …../2020. (X. ...) önkormányzati rendelete**

**a helyi közművelődési feladatok ellátásáról**

Körmend Város Önkormányzatának Képviselő-testülete az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján a következőket rendeli el:

**1. A rendelet hatálya**

***1.§***

A rendelet hatálya kiterjed Körmend Város Önkormányzatának – a továbbiakban: Önkormányzat – közigazgatási területén működő közművelődési intézményre, közösségi színterekre, azok fenntartóira, működtetőire, alkalmazottaira, valamint a közművelődési tevékenység megvalósulásában résztvevő civil szervezetekre, közösségekre és a közművelődési szolgáltatásokat igénybe vevőkre.

**2. Közművelődési alapszolgáltatások**

***2.§***

1. Az Önkormányzat kötelezően ellátandó feladatai körében gondoskodik a helyi közművelődési tevékenység támogatásáról.
2. Az Önkormányzat az (1) bekezdésben meghatározott feladata keretében gondoskodik a következő közművelődési alapszolgáltatások megszervezéséről:
3. a művelődő közösségek létrejöttének elősegítése, működtetésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása;
4. a közösségi és társadalmi részvétel fejlesztése; ennek keretében az Önkormányzat

ba) a helyi társadalom kapcsolatrendszerének, közösségi életének, érdekérvényesítésének, az állampolgári részvétel fejlődését elősegítő, közösségfejlesztő programokat, tevékenységeket vagy szolgáltatásokat szervez;

bb) támogatja az önkéntes tevékenységeket, az önkéntességgel kapcsolatos programokat, vagy szolgáltatásokat szervez;

bc) a gyermekek, az ifjúság, az idősek művelődését segítő, a családi életre nevelő családbarát, a generációk közötti kapcsolatokat, együttműködést elősegítő programokat, tevékenységeket vagy szolgáltatásokat szervez;

bd) a különböző kultúrák közötti kapcsolatok kiépítését és fenntartását elősegítő programokat, tevékenységeket vagy szolgáltatásokat szervez;

be) a szegénységben vagy más hátránnyal élő csoportok társadalmi, kulturális részvételét fejlesztő, a megértést, a befogadást, a felzárkózást, az esélyegyenlőség megvalósulását elősegítő programokat, tevékenységeket vagy szolgáltatásokat szervez;

bf) a lelki egészség megőrzését szolgáló, a függőséget, devianciát, áldozattá válást megelőző programokat, tevékenységeket vagy szolgáltatásokat szervez;

bg) a települési önkormányzattal együttműködésben szakmai támogatást biztosít a helyi partnerségi egyeztetési, együttműködési folyamatok kialakításához és működtetéséhez, biztosítja a közösségi tervezési folyamatok szakmai, szervezési és technikai feltételeit;

bh) a ba)–bg) pontban foglalt tevékenységek megvalósításában szakmai és infrastrukturális támogatást nyújt.

1. az egész életre terjedő tanulás feltételeinek biztosítása; ennek keretében az Önkormányzat

ca) iskolarendszeren kívüli tanfolyamokat, képzési alkalmakat szervez, támogatja azok megvalósítását;

cb) iskolarendszeren kívüli öntevékeny, önképző szakkörök, klubok, közösségek megalakulását, tevékenységét szervezi, támogatja azok megvalósítását;

cc) az életminőséget és életesélyt javító tanulási lehetőségeket szervez, támogatja azok megvalósulását;

cd) népfőiskolai programokat, szabadegyetemeket szervez, támogatja azok megvalósítását;

ce) ismeretterjesztő alkalmakat szervez, támogatja azok megvalósítását és ismeretszerző lehetőségeket teremt;

cf) hozzásegít az elektronikus közszolgáltatások megismeréséhez, a digitális világban történő eligazodáshoz, az ezeket szolgáló eszközök alkalmazásához.

1. a hagyományos közösségi kulturális értékek átörökítése feltételeinek biztosítása; ennek keretében az Önkormányzat

da) a helytörténettel, a népművészettel, a népi iparművészettel és a település szellemi kulturális örökségével kapcsolatos csoportot, szakkört, klubot működtet, támogatja a művelődő közösségek ezirányú munkáját;

db) részt vesz a helyi művelődési szokások gondozásában, gazdagításában, értéktárak kialakításában, gondozásában, a települési értékeket bemutató és népszerűsítő programokat, tevékenységeket, szolgáltatásokat szervez, és támogatja azok megvalósítását;

dc) az anyanyelvápolás érdekében programokat, tevékenységeket, szolgáltatásokat szervez, támogatja a művelődő közösségek ezirányú munkáját;

dd) a nemzeti, az európai és az egyetemes kultúra, továbbá a külhoni nemzetrészek kulturális értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását;

de) a helyi vagy térségi nemzetiségi vagy kisebbségi közösségek bevonásával a nemzetiségi és más kisebbségi kultúra értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását;

df) az ünnepek kultúrájának gondozása érdekében a helyi szokások figyelembevételével, a művelődő közösségek, illetve a hagyományos közösségi kulturális értékek átörökítésével foglalkozó közösségek bevonásával szervezi az állami, a nemzeti, a társadalmi és településhez kötődő ünnepek helyi alkalmait, támogatja azok megvalósítását. Körmend város ünnepeit és kiemelt rendezvényeit az 1. melléklet tartalmazza.

1. az amatőr alkotó- és előadóművészeti tevékenységek feltételeinek biztosítása; ennek keretében az Önkormányzat

ea) a képzőművészet, a zeneművészet, a táncművészet, a színház- és bábművészet, a versmondás, a film- és médiaművészetek, az irodalom területén tevékenységet folytató amatőrművészeti csoportot, szakkört, klubot szervez, elősegíti azok létrejöttét, támogatja azok működését;

eb) az ea) pont szerinti közösségek tevékenységének támogatása érdekében szakmai és infrastrukturális támogatást nyújt.

1. a tehetséggondozás- és fejlesztés feltételeinek biztosítása, melynek keretében az Önkormányzat támogatja a településen élő vagy tanuló hátrányos helyzetű személyek tehetségének kibontakoztatását, kompetenciáinak fejlesztése érdekében művészeti és egyéb foglalkozásokat, szakköröket, klubokat működtet, támogatja azok megvalósítását.
2. a kulturális alapú gazdaságfejlesztés; ennek keretében az Önkormányzat

ga) a helyi szellemi, épített és természeti örökségre építő közösségi és kreatív gazdaságot fejlesztő programokat, tevékenységeket és szolgáltatásokat szervez, támogatja azok megvalósítását;

gb) az egyéni és közösségi tudást és kreativitást erőforrásként értelmező és használó helyi gazdaságot fejlesztő programokat kezdeményez, támogatja azok megvalósítását;

gc) a kulturális terület- és településfejlesztéssel, helyi vállalkozás- és termékfejlesztéssel, kreatív iparral, a kulturális turizmussal kapcsolatos programokat, tevékenységeket, szolgáltatásokat szervez, támogatja azok megvalósulását;

gd) hozzásegít az információs és kommunikációs technológiák, a digitalizáció kulturális alapú használatához.

**3. Közművelődési feladatok ellátásának formája, módja**

***3.§***

1. Az Önkormányzat a 2.§-ban meghatározott alapszolgáltatások megvalósítása érdekében közművelődési intézményt tart fenn és működtet.
2. Az Önkormányzat a közművelődési alapszolgáltatásokat elsősorban az általa fenntartott költségvetési szerv, a Körmendi Kulturális Központ, Múzeum és Könyvtár integrált kulturális intézmény Kulturális Központ (9900 Körmend, Berzsenyi Dániel utca 11.) szervezeti egységével látja el.
3. Az Önkormányzat kizárólag a közművelődési alapszolgáltatások megszervezésének helyszínt biztosító alábbi intézményi telephelyeket tartja fenn:

a) Színház (9900 Körmend, Batthyány-Strattmann L. u. 7.)

b) Kiállítóterem (9900 Körmend, Batthyány-Strattmann L. u. 7.)

c) Nádaljai klub (9900 Körmend, Nádaljai u. 19.)

d) Felsőberki klub (9900 Körmend, Berki u. 18.)

e) Batthyány Örökségközpont (9900 Körmend, Batthyány-Strattmann L. u. 7.)

f) Bárkaház - Csónakkikötő (9900 Körmend, Rába part hrsz: 4672)

1. A közművelődési intézmény által készített munkatervet és az annak mellékletét képező szolgáltatási tervet átruházott hatáskörben a Kulturális, Sport és Ifjúsági Ügyek Bizottsága hagyja jóvá minden évben legkésőbb a március 1-je utáni első ülésén.

**4. A közművelődési tevékenység finanszírozása**

***4.§***

1. Az Önkormányzat a közművelődéssel kapcsolatos alapszolgáltatásait költségvetéséből finanszírozza. Ennek forrása a központi költségvetésből származó közművelődési támogatás, az önkormányzati támogatás, az intézmény saját bevétele és a pályázati úton elnyerhető támogatások.
2. Az Önkormányzat a közművelődési alapszolgáltatások támogatására kiírt pályázatokhoz szükséges önrész mértékét az éves költségvetési rendeletben határozza meg.
3. A kiemelt városi közművelődési nagyrendezvények, fesztiválok, testvérvárosi kapcsolatok, nemzetiségi kultúra, gyermek és ifjúsági feladatok finanszírozására az Önkormányzat éves költségvetésében keretet különít el, ütemezésükre éves programtervet készít.
4. Az Önkormányzat költségvetésében elkülönített forrást biztosít a város közművelődési feladatokat ellátó civil szervezeteinek támogatására, melyet a civil szervezetek pályázati eljárás útján nyerhetnek el.

**5. A közművelődési alapszolgáltatások ellátásában együttműködő partnerek**

***5.§***

1. Az Önkormányzat a közművelődési alapszolgáltatások ellátásában együttműködő partnernek tekinti a Körmendi Kulturális Központ, Múzeum és Könyvtár alábbi intézményegységeit és telephelyeit, amelyeket az Önkormányzat az intézmény működtetése érdekében tart fenn:

a) Faludi Ferenc Könyvtár (9900 Körmend, Batthyány-Strattmann L. u. 4.)

b) Gyermekkönyvtár (9900 Körmend, Batthyány-Strattmann L. u. 7.)

c) Nádaljai fiókkönyvtár (9900 Körmend, Nádaljai u. 19.)

d) Felsőberki fiókkönyvtár (9900 Körmend, Berki u. 18.)

e) Dr. Batthyány-Strattmann László Múzeum (9900 Körmend, Batthyány-Strattmann L. u. 3.)

f) Vadászlak (9900 Körmend, hrsz: 6/2.)

(2) Az Önkormányzat a közművelődési alapszolgáltatások ellátásában együttműködő szervezeteknek tekinti az amatőr művészeti csoportokat, együtteseket, alkotó műhelyeket, kézműves tevékenységet folytatókat, kulturális egyesületeket, amelyek közül az Önkormányzat a tevékenysége alapján kiemelt civil szervezeteket is megkülönböztet. A kiemelt civil szervezetek felsorolását a 2. melléklet tartalmazza.

(3) Az Önkormányzat a közművelődési alapszolgáltatások ellátásában együttműködő partnereknek tekinti a Körmend város közigazgatási területén működő nevelési és oktatási intézményeket.

(4) A közművelődési alapszolgáltatások ellátásában együttműködő kiemelt civil szervezetek, valamint a nevelési és oktatási intézmények számára az Önkormányzat a közművelődési intézménye által kedvezményeket biztosít, amelyek részletes feltételeit az intézmény használati szabályzata tartalmazza.

**6. Záró rendelkezések**

***6.§***

1. Ez a rendelet a kihirdetést követő napon lép hatályba.
2. A rendelet hatálybalépésével egyidejűleg hatályát veszti Körmend Város Önkormányzata Képviselő-testülete a helyi közművelődési feladatok ellátásáról szóló 7/1999. (VII. 1.) önkormányzati rendelete.

Körmend, 2020. október ….

**Bebes István dr. Stepics Anita**

**polgármester jegyző**

**Záradék:**

A rendelet kihirdetve a Körmendi Közös Önkormányzati Hivatal hirdetőtábláján történő kifüggesztés útján 2020. október ….. napján …… óra …… perckor.

dr. Stepics Anita

jegyző

***1. melléklet a …/2020. (X. …..) önkormányzati rendelethez***

**Körmend város ünnepei és kiemelt rendezvényei**

|  |  |  |  |
| --- | --- | --- | --- |
| nap | az esemény neve | minősítése | gyakorisága |
| január első szombatja | Újévi Koncert | rendezvény | évente |
| január 12. | Az 1943-as doni áttörés évfordulója | megemlékezés | 5 évenként |
| január 22. | A Magyar Kultúra Napja | rendezvény | évente |
| január 22. | Boldog Batthyány László liturgikus ünnepe | rendezvény,  ünnepi szentmise | évente |
| február 25. | A kommunizmus és egyéb diktatúrák áldozatainak emléknapja | megemlékezés | 5 évenként |
| március 15. | Az 1848-as forradalom ünnepe | ünnep | évente |
| április utolsó – május első hétvégéje | Tavaszi Közös Napok | rendezvény,  fesztivál | évente |
| május 1. | Majális | ünnep | évente |
| május utolsó szombatja | Májusfa-kitáncolás | rendezvény | évente |
| május utolsó vasárnapja | Hősök Napja | megemlékezés | évente |
| június 4. | Nemzeti Összetartozás Napja, a Trianoni békeszerződés aláírásának évfordulója | megemlékezés | évente |
| június 19. | Holokauszt emléknap, a körmendi gettó felszámolásának emléknapja | megemlékezés | 5 évenként |
| augusztus 15-20. | Körmendi Napok, Szent István ünnepe | ünnep,  rendezvény,  fesztivál,  ünnepi szentmise | évente |
| október 6. | Az Aradi Vértanúk napja | megemlékezés | évente |
| október 23. | Az 1956. évi Forradalom és Szabadságharc és a Magyar Köztársaság Kikiáltásának Ünnepe | ünnep | évente |
| október 28. | Körmend Város Ünnepnapja A várossá nyilvánítás évfordulója | ünnep,  rendezvény | évente |
| november - december | Körmendi Advent | rendezvény | évente |

Az ünnepek alkalmából a város arra alkalmas közterületeit zászlódíszbe kell öltöztetni.

***2. melléklet a …/2020. (X. ...) önkormányzati rendelethez***

**Kiemelt civil szervezetek**

* 1. Béri Balogh Ádám Közhasznú Kulturális Egyesület
  2. Városi Fúvószenekar Egyesület
  3. Városi Vegyeskar Egyesület
  4. Senior Néptáncegyüttes Közhasznú Kulturális Egyesület
  5. Csaba József Honismereti Egyesület
  6. Régió Hagyományőrző, Kulturális és Sport Egyesület
  7. Körmendi Kastélyszínház Társulat
  8. Szent György Közösségfejlesztő Egyesület
  9. Batthyány Lovas Bandérium Hagyományőrző Közhasznú Egyesület
  10. Körmendi Kulturális Műhely

**INDOKOLÁS**

**a helyi közművelődési feladatok ellátásáról szóló ……/2020. (X. ….) önkormányzati rendelethez**

Az önkormányzati rendeletet – a jogalkotásról szóló 2010. évi CXXX. törvény (továbbiakban: Jat.) 18.§-ában foglaltaknak megfelelően eljárva – az alábbiak szerint indokolom:

**ÁLTALÁNOS INDOKOLÁS**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) felhatalmazása alapján a települési önkormányzat a helyi társadalom művelődési érdekeinek, kulturális szükségleteinek figyelembevételével és a helyi lehetőségek, sajátosságok alapján rendeletben határozza meg az ellátandó közművelődési alapszolgáltatások körét, valamint feladatellátásnak formáját, módját és mértékét.

A törvényi szabályozás módosulása – az alapszolgáltatások megnevezésével, azok tartalmi, személyi, infrastrukturális feltételeinek meghatározásával, új intézménytípusok bevezetésével, a képzettségi feltételek előírásával – alapvető változásokat hozott a helyi közművelődés megszervezésében. Emiatt indokolt az új rendelet megalkotása.

**RÉSZLETES INDOKOLÁS**

**1.§-hoz**

A vonatkozó jogszabályi rész a rendelet hatályát határozza meg.

**2.§-hoz**

A vonatkozó jogszabályi rész kimondja, hogy az Önkormányzat a kötelezően ellátandó feladatai között gondoskodik a helyi közművelődés támogatásáról, és rögzíti, hogy ezen feladata keretei között mely közművelődési alapszolgáltatások megszervezéséről gondoskodik és milyen módokon.

**3.§-hoz**

A vonatkozó jogszabályi rész az előzőekben meghatározott közművelődési alapszolgáltatások megvalósításának módját, annak intézményi kereteit tartalmazza.

**4.§-hoz**

A vonatkozó jogszabályi rész a közművelődési tevékenység finanszírozására vonatkozó rendelkezéseket tartalmazza.

**5.§-hoz**

A vonatkozó jogszabályi rész a közművelődési tevékenység ellátásában közreműködő partnerekről – Önkormányzat által fenntartott intézményegységekről, nevelési és oktatási intézményekről, valamint civil szervezetekről, közösségekről – rendelkezik.

**6.§-hoz**

A vonatkozó jogszabályi rész hatályba léptető és hatályon kívül helyező rendelkezéseket tartalmaz.